उंआं ते इन्दे च सिरजनात्मक प्रतिभा दे लक्षण 1935-36 ब’रे थमां गै लभदे न, जदूं मंदर पाठशाला च पढ़दे होई “विश्‍नोदत्त” नां दे अपने इक साथी दे बारे च कोई त्रीहें बन्दें दी लम्मी काव्य रचना बाबा अल्लो दी कारक रची ही। ए हास्य रसै भरोची दी इक चिड़ोनी ही जिस च उस साथी दे महापेटू होने दी आदत गी हासे दी पुट्ठ देइयै गुहाड़ेआ गेआ हा। इयै नेह् किन्ने गै चुटकले ते छन्द इनें दूए जमाती विद्यार्थियें, मंदरै दे पुजारियें ते पन्तें दियें चिड़ोनियें दे रूपा च घड़े दे हे।